CELEX: 62011CA0284
Language: da
Date: 2012-07-12 00:00:00
Title: Sag C-284/11: Domstolens dom (Anden Afdeling) af 12. juli 2012 — EMS-Bulgaria Transport OOD mod Direktor na Direktsia »Obzhalvane i upravlenie na izpalnenieto« Plovdiv (anmodning om præjudiciel afgørelse fra Varhoven administrativen sad — Bulgarien) (Moms — direktiv 2006/112/EF — ret til fradrag — præklusionsfrist for udøvelse af retten til momsfradrag — effektivitetsprincippet — nægtelse af retten til momsfradrag — princip om afgiftsneutralitet)

22.9.2012   
            
            
               DA
            
            
               Den Europæiske Unions Tidende
            
            
               C 287/14
            
         Domstolens dom (Anden Afdeling) af 12. juli 2012 — EMS-Bulgaria Transport OOD mod Direktor na Direktsia »Obzhalvane i upravlenie na izpalnenieto« Plovdiv (anmodning om præjudiciel afgørelse fra Varhoven administrativen sad — Bulgarien)
   (Sag C-284/11) (1)
   
   (Moms - direktiv 2006/112/EF - ret til fradrag - præklusionsfrist for udøvelse af retten til momsfradrag - effektivitetsprincippet - nægtelse af retten til momsfradrag - princip om afgiftsneutralitet)
   2012/C 287/24
   Processprog: bulgarsk
   
      Den forelæggende ret
   
   Varhoven administrativen sad
   
      Parter i hovedsagen
   
   
      Sagsøger: EMS-Bulgaria Transport OOD
   
      Sagsøgt: Direktor na Direktsia »Obzhalvane i upravlenie na izpalnenieto« Plovdiv
   
      Sagens genstand
   
   Anmodning om præjudiciel afgørelse — Varhoven administrativen sad — fortolkning af artikel 179, stk. 1, artikel 180 og artikel 273 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1), og effektivitetsprincippet i henhold til Domstolens dom i de forenede sager C-95/07 og C-96/07 Ecotrade m.fl. — ret til fradrag for indgående moms — nationale bestemmelser, hvorefter udøvelsen af retten til fradrag for indgående moms er underlagt en præklusiv frist på tre afgiftsperioder efter den periode, i hvilken fradragsretten er opstået — nægtelse af fradrag for moms som følge af den manglende opfyldelse af kravet om frivillig momsregistrering som erhverver inden for Fællesskabet og af den manglende udnyttelse af fradragsretten inden for fristen
   
      Konklusion
   
   
               1)
            
            
               Artikel 179, stk. 1, artikel 180 og 273 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at de ikke er til hinder for, at der foreligger en præklusionsfrist som den i hovedsagen omhandlede, som afgrænser udøvelsen af fradragsretten, forudsat at denne frist ikke gør det uforholdsmæssigt vanskeligt eller praktisk umuligt at udøve denne ret. En sådan bedømmelse påhviler den nationale ret, der bl.a. kan tage hensyn til den senere indgriben, hvorefter præklusionsfristen blev betragteligt forlænget, og til længden af en merværdiafgiftsregistreringsprocedure, som skal være foretaget inden for den samme frist, for at nævnte fradragsret kan udøves.
            
         
               2)
            
            
               Princippet om afgiftsneutralitet er til hinder for en sanktion, der består i at nægte retten til fradrag ved for sen betaling af merværdiafgiften, men er ikke til hinder for betaling af morarenter, dog forudsat at denne sanktion overholder proportionalitetsprincippet, hvilket det tilkommer den forelæggende ret at undersøge.
            
         
      (1)  EUT C 238 af 13.8.2011.